మణిపూర్ క్రికెట్ జట్టు

మణిపూర్ క్రికెట్ జట్టు  భారత దేశవాళీ పోటీలలో మణిపూర్ రాష్ట్రానికి ప్రాతినిధ్యం వహించే క్రికెట్ జట్టు.  భారత క్రికెట్ నియంత్రణ మండలి (BCCI) రంజీ ట్రోఫీ,  విజయ్ హజారే ట్రోఫీ లకు  2018–19 సీజన్ దేశీయ పోటీలలో పాల్గొనే తొమ్మిది కొత్త జట్లలో  మణిపూర్ క్రికెట్ జట్టు కూడా ఒకటి అని జూలై 2018లో, ప్రకటించింది.    2018–19 సీజన్‌కు ముందు, శివ సుందర్ దాస్ జట్టుకు శిక్షకుడుగా నియమితులయ్యాడు. 

ఈ జట్టు 2018-19 విజయ్ హజారే ట్రోఫీకి మొదటి సీజన్‌లో సెప్టెంబర్ 2018లో    పుదుచ్చేరి క్రికెట్ జట్టుతో జరిగిన ప్రారంభ మ్యాచ్‌ లో, 8 వికెట్ల తేడాతో ఓడిపోయింది.   మరుసటి రోజు, సిక్కిం జట్టును 10 వికెట్ల తేడాతో ఓడించి టోర్నమెంట్‌లో తమ మొదటి మ్యాచ్‌ను గెలుచుకుంది.  ఈ ట్రోఫీ కి మొదటి సీజన్‌లో ఆడిన తమ 8 మ్యాచ్‌లలో రెండు గెలుపొందింది.  ఐదు మ్యాచ్ లు ఓడి ఈ జట్టు 6 స్థానంలో నిలిచింది. ఒక మ్యాచ్  ఫలితం లేకుండా ముగిసింది.   ఈ ట్రోఫీ కి యశ్‌పాల్ సింగ్ 488 పరుగులతో అత్యధిక పరుగుల తీసిన ఆటగాడిగా గుర్తింపు పొందితే, బిశ్వర్జిత్ సింగ్ తొమ్మిది ఔట్‌లతో జట్టు తరపున అత్యధిక వికెట్లు తీసిన బౌలర్‌గా నిలిచాడు. 

2018-19 రంజీ ట్రోఫీ నవంబర్ 2018లో ఆడిన ప్రారంభ మ్యాచ్‌లో,  మణిపూర్ జట్టు  సిక్కిం జట్టు  చేతిలో 27 పరుగుల తేడాతో ఓడిపోయింది.    2018–19 రంజీ ట్రోఫీలో తమ మొదటి మ్యాచ్‌ మూడో రౌండ్‌లో మిజోరామ్‌ జట్టును ఎనిమిది వికెట్ల తేడాతో ఓడించింది.ఈ జట్టు తమ 8 మ్యాచ్‌లలో మూడు గెలిచి  టోర్నమెంట్‌ పట్టికలో 6 స్థానంలో ఉంది. 

మార్చి 2019లో, మణిపూర్ జట్టు 6 మ్యాచ్‌లలో ఒకటే గెలిచింది. 2018–19 సయ్యద్ ముస్తాక్ అలీ ట్రోఫీలో గ్రూప్ A లో ఆరవ స్థానంలో నిలిచింది. ఈ పోటీలలో మయాంక్ రాఘవ్ 301 పరుగులతో జట్టు తరఫున అత్యధిక పరుగులు సాధించాడు, యశ్‌పాల్ సింగ్ నాలుగు ఔట్‌లతో అత్యధిక వికెట్లు తీసిన బౌలర్‌. 

జనవరి 2020లో, మేఘాలయతో జరిగిన 2019-20 రంజీ ట్రోఫీ  ఆరవ రౌండ్ మ్యాచ్‌లో, మణిపూర్ జట్టు మొదటి ఇన్నింగ్స్‌లో కేవలం 27 పరుగులకే ఆలౌట్ అయింది.  12 ఫిబ్రవరి 2020న, చండీగఢ్‌తో జరిగిన మ్యాచ్‌లో ఆడిన 60,000వ మొదటి తరగతి  క్రికెట్ మ్యాచ్.

బృందం (స్క్వాడ్)

ప్రస్తావనలు 

భారతదేశం లోని దేశీయ క్రికెట్ జట్లు